text: দুর্গাপুজো কমিটিগুলিকে সরকারি অনুদান দেওয়া নিয়ে বড় সিদ্ধান্ত হাইকোর্টের » Najarbandi : 24 Ghanta Bangla Khabar (বাংলা খবর), Bengali News, ২৪ ঘণ্টা, Breaking News In Bangla
  Home কলকাতা দুর্গাপুজো কমিটিগুলিকে সরকারি অনুদান দেওয়া নিয়ে বড় সিদ্ধান্ত হাইকোর্টের
  দুর্গাপুজো কমিটিগুলিকে সরকারি অনুদান দেওয়া নিয়ে বড় সিদ্ধান্ত হাইকোর্টের
  নজরবন্দি ব্যুরোঃ দুর্গাপুজো কমিটিগুলিকে সরকারি অনুদান দেওয়া নিয়ে আর কোনো বাধাই রইল না। তবে গত বছরের মতো এ বারও পুজো কমিটিগুলিকে সরকারি অর্থ ব্যয়ের রিপোর্ট দিতে হবে বলে শুক্রবার জানিয়ে দিল কলকাতা হাইকোর্ট।
  আরও পড়ুনঃ পুজোতেও পুরনো ভাড়া, সরকারের নির্দেশ মেনে নিল বাসমালিকরা
  পুজোর জন্য এই বছর রাজ্যের মোট ৪০ হাজার ৩৮২টি পুজোকে মোট ২০১ কোটি ৯১ লক্ষ টাকা অনুমোদন করে বিজ্ঞপ্তি জারি করেছে রাজ্য অর্থ দফতর। তারই বিরোধিতা করে হাইকোর্টে (High Court)জনস্বার্থ মামলা (Public interest litigation) দায়ের হয়। শুক্রবার ওই মামলার শুনানিতে বিচারপতি প্রশ্ন করেন, কোভিড (Covid) পরিস্থিতিতে ক্লাবগুলিকে অনুদান দেওয়া হচ্ছে কেন?
  প্রশ্নের উত্তরে রাজ্যের অ্যাডভোকেট জেনারেল সৌমেন্দ্রনাথ মুখোপাধ্যায় (Soumendranath Mukherjee) জানান, শুধুমাত্র পুজোর আয়োজনই নয়, ক্লাবগুলি সারাবছর ধরেই জনগণের পাশে দাঁড়ায়। করোনা পরিস্থিতি হোক বা ঘূর্ণিঝড় পরবর্তী পরিস্থিতিই হোক। সেইসমস্ত জনকল্যাণমূলক কাজ যাতে অব্যাহত থাকে, সেকারণেই এই সামান্য অনুদান (Grants)।
  এই বক্তব্যের পর দুই বিচারপতির বেঞ্চ বলে, কোন খাতে ওই অনুদানের অর্থ খরচ করা হবে, সে সংক্রান্ত নির্দেশিকা জারি করতে হবে রাজ্য সরকারকে। নতুন নির্দেশিকা জারি না হলে গত বছরের নির্দেশিকা অনুসরণ করেই অনুদানের অর্থ ব্যয় করতে হবে। সরকারি সাহায্যের অর্থ কোন কোন খাতে ব্যয় করা হচ্ছে, তা ২২ নভেম্বরের মধ্যে জানাতে হবে পুজো কমিটিগুলিকে।